ai4bharat/Pralekha huggingface dataset:
کوئلے کی وزارت
این سی ایل, وزارت کوئلہ 3.5 کروڑ روپے کا ہنر مندی کے فروغ کا پروجیکٹ شروع کرے گی
پانچ سو مقامی نوجوانوں کو پلاسٹک انجینئرنگ میں تربیت دی جائے گی
این سی ایل روزگار پر مبنی مہارت دینے کے لیے 70 ہزار روپے فی ٹرینی خرچ کرے گی
- قومی اسکل کوالیفیکیشن فریم ورک کے تحت تربیت
- سی آئی پی ای ٹی، چنئی این سی ایل کی مؤثر تربیت کو یقینی بنانے میں مدد کرے گا۔
کوئلہ کی وزارت کے تحت ایک منی رتنا کمپنی ناردرن کول فیلڈز لمیٹیڈ  این سی ایل کے آپریشنل علاقوں میں اور اس کے آس پاس رہنے والے 500 نوجوانوں کو پلاسٹک انجینئرنگ تجارت کی تربیت دے گی اور مسابقتی بازار میں ان کی ملازمت کی تیاری کو یقینی بنائے گی۔ تربیت کا اہتمام سینٹرل انسٹی ٹیوٹ آف پیٹرو کیمیکلز انجینئرنگ اینڈ ٹیکنالوجی ، چنئی کے تعاون سے کیا جائے گا۔
این سی ایل اس رہائشی تربیتی پروگرام کے لیے کارپوریٹ سماجی تحفظ  کے تحت 70000 روپے فی ٹرینی خرچ کرے گی، جس میں کورس کی فیس، کورس کا مواد، یونیفارم، ٹریننگ کٹ، رہائش اور دیگر اوور ہیڈ چارجز ہوں گے۔ سی آئی پی ای ٹی کے ذریعہ بھوپال، گوالیار اور لکھنؤ میں واقع اس کے مراکز میں منتخب امیدواروں کو پلاسٹک پروسیسنگ، انجکشن مولڈنگ، بلو مولڈنگ، پلاسٹک ری سائیکلنگ وغیرہ کی ٹریننگ دی جائے گی۔ یہ تربیتی پروگرام نیشنل اسکل کوالیفکیشن فریم ورک  کے مقرر کردہ معیارات کے مطابق تیار کیا گیا ہے اور نیشنل اسکل کوالیفیکیشن کمیٹی  سے منظور شدہ ہے۔
اس سلسلے میں این سی ایل ، کول انڈیا لمیٹڈ اور  ، چنئی کی ہولڈنگ کمپنی کے درمیان ایک ایم او یو پر دستخط کیے گئے ہیں۔
امیدواروں کے انتخاب کے لیے این سی ایل نے سی آئی پی ای ٹی کے ساتھ مل کر نگاہی اور کھڈیا پروجیکٹس میں دو روزہ اسکریننگ سیشن کا اہتمام کیا اور اس کے بعد 345 اہل امیدواروں کو اسکل ڈیولپمنٹ پروگرام کے لیے منتخب کیا گیا۔ باقی امیدواروں کو آنے والے اسکریننگ راؤنڈ میں منتخب کیا جائے گا۔
خاص طور پر این سی ایل نے مالی سال2020-21 کے دوران تقریبا 130 کروڑ روپے خرچ کیے ہیں اور سال 2021-22 میں سی ایس آر سرگرمیوں پر 132.75 کروڑ روپے خرچ کرنے کا ہدف مقرر کیا ہے۔
این سی ایل، حکومت ہند کی سنگرولی پر مبنی منی رتنا کمپنی 10 انتہائی میکانائزڈ اوپن کاسٹ کوئلے کی کانوں کے ساتھ کام کرتی ہے اور قومی کوئلے کی پیداوار کا 15 فیصد ہے۔ کمپنی نے گزشتہ مالی سال میں 115 ملین ٹن سے زائد کوئلے کی پیداوار کی تھی۔
بہت چھوٹی، چھوٹی اور درمیانی صنعتوں کی وزارت
کے وی آئی سی چیئرمین نے نینی تال میں آرزومندانہ ری -ہیب پروجیکٹ کا افتتاح کیا
کے وی آئی سی کے چیئرمین جناب منوج کمار نے آج ضلع نینی تال کے ہلدوانی کے فاریسٹ رینج فتح پور میں واقع گاؤں چوسلہ میں کھادی اینڈ ولیج انڈسٹریز کمیشن  کے آرزومندانہ ری-ہیب پروجیکٹ  کا افتتاح کیا ، جہاں انہوں نے چوسلہ گاؤں میں دیہی مستحقین میں شہد نکالنے والوں کے ساتھ شہد کی مکھیوں کے 330 باکسز، مکھیوں کی کالونیاں اور ٹول کٹس بھی مفت تقسیم کیں۔
اس موقع پر کے وی آئی سی کے چیئرمین نے مجمع کو بتایا کہ کھادی اینڈ ولیج انڈسٹریز کمیشن ، وزیر اعظم جناب نریندر مودی کی گراں قدر رہنمائی میں، ملک کی 7 ریاستوں، یعنی کرناٹک، مہاراشٹرا ،مغربی بنگال، آسام اور اڑیسہ میں جہاں ہاتھیوں کے حملے زیادہ ہوتے ہیں اور اس پروجیکٹ کے تحت ایسے علاقوں میں شہد کی مکھیوں کے باکسز کی باڑ لگائی جاتی ہے جہاں سے ہاتھی انسانی بستیوں اور کسانوں کے کھیت کی طرف بڑھتے ہیں۔ ہاتھیوں کی نقل و حرکت کے راستوں پر شہد کی مکھیوں کے باکسزکی باڑ لگانے سے جنگلی ہاتھیوں کا راستہ رکتا ہے۔ اس طرح شہد کی مکھیوں کے ذریعے ہاتھیوں کو انسانوں پر حملہ کرنے اور کسانوں کی فصلوں کو تباہ کرنے سے روکا جا سکتا ہے۔
ایک نئی پہل کے طور پر ری - ہیب پروجیکٹ کوکے وی آئی سی کے ذریعے منتخب مقامات پر ایک سال کی مدت کے لیے چلایا جائے گا۔
چیئرمین نے یہ بھی بتایا کہ ہمارے وزیر اعظم جناب نریندر مودی کے ’’سویٹ ریولیوشن‘‘ کے نعرے کو پورا کرنے اور ملک کے بے روزگار نوجوانوں کو خود روزگار کے مواقع فراہم کرنے اور کسانوں کی آمدنی میں اضافہ کرنے کے لیے ہنی مشن پروگرام کھادی اور گرام ادیوگ وکاس یوجنا کے تحت پورے ملک میں سال 19-2018 سے لاگو کیا گیا ہے۔ اس اسکیم سے مستفید ہونے والوں کوکے وی آئی سی کی طرف سے فراہم کردہ شہد کی مکھی پالنے کی تربیت کی تکمیل کے بعدشہد کی مکھیوں کے 10 باکسز، مکھیوں کی کالونیاں اور ٹول کٹس فراہم کی جاتی ہیں۔
ریاست اتراکھنڈ میں ہنی مشن پروگرام کے تحت سال 19-2018 سے 22-2021 تک کل 712بے روزگاروں اور اور کسانوں میں شہدکی مکھیوں کے 7120 باکسز، مکھیوں کی کالونیاں اور ٹول کٹس اور دیگرسامان تقسیم کیے گئے ہیں، جن میں سے شہیدکی مکھیوں کے 3910 باکسزدرج فہرست ذات کے391 مستحقین کو ، شہدکی مکھیوں کے 790باکسز79 درج فہرست قبائل کے مستحقین کو اور 242 عام زمرے کے مستحقین کو 2420 شہد کی مکھیوں کے باکسز تقسیم کیے گئے ہیں۔
ریلوے کی وزارت
کسان ریلوے کےذریعے زرعی پیداوار کی نقل و حمل
ہندوستانی ریلویز نے مرکزی بجٹ 21-2020 میں کئے گئے اعلان کے مطابق کسان ریل ٹرینوں کا آغاز کیا تاکہ پھل، ترکاریوں، گوشت، پولٹری، مچھلی اور ڈیری اشیاء جیسی جلد خراب ہونے والی چیزوں کو ان کے پیداوار والے علاقوں سے کم پیداوار والے علاقوں تک پہنچایا جا سکے۔ کسان ریل سروس نظام الاوقات یا مانگ کے تحت دی جاتی ہے۔ کسان ریل کے ذریعے کسانوں کو وسیع تر ریلوے نیٹ ورک کا استعمال کر تے ہوئے دور کی اور زیادہ بڑی منڈیوں تک رسائی کا موقع دیا گیا ہے۔ اشیاء کی کوئی کم از کم مقدار یا حد مقرر نہیں کی گئی ہے، جس کی بنیاد پر بکنگ کی جا سکے۔ لہذا چھوٹے کسان، بڑی اور دور دراز کی منڈیوں تک پہنچ سکتے ہیں۔
کسان ریل خدمات کے امکانی دائرے کی شناخت کا کام وزارت زراعت اور کسانوں کی بہبود اور ریاستی حکومتوں کے زراعت، مویشی پروری، ماہی گیری، مچھلی پالن محکموں اور مقامی اداروں اور ایجنسیوں کے باہم صلاح و مشورے سے کی جاتی ہے۔
7؍اگست 2020 کو پہلی کسان ریل سروس کے آغاز اور 28 نومبر 2021 تک ہندوستانی ریلویز نے 1642 کسان ریل خدمات چلائی ہیں اور اندازاً 5.4 لاکھ ٹن جلد خراب ہو جانے والی زرعی اشیاء مثلاً پیاز، کیلا، آلو، لہسن، انار، سنترے، شملہ مرچ، گوبھی اور دیگر ترکاریاں اور پھل کی نقل و حمل کی گئی۔ یہ خدمات آندھرا پردیش، آسام، گجرات، کرناٹک، مدھیہ پردیش، مہاراشٹر، پنجاب، تلنگانہ، تریپورہ، اترپردیش اور مغربی بنگال ریاستوں سے چلائی جا رہی ہیں۔
اب تک کسان ریل خدمات کے ذریعے زرعی پیداوار کی نقل و حمل میں کوئی دشواری نہیں آئی ہے۔ کسانوں اور کھیپ وصول کرنے والوں کے صلاح و مشورے سے اس سلسلے میں تفصیلات طے کی جاتی ہیں۔
یہ اطلاع ریلوے، مواصلات اور الیکٹرانکس اور اطلاعاتی ٹیکنالوجی کے وزیر جناب اشونی ویشنو نے آج راجیہ سبھا میں ایک تحریری جواب میں دی۔
صدر جمہوریہ کا سکریٹریٹ
صدر جمہوریہ 16 سے 21 مارچ تک کیرالہ، تمل ناڈو اور لکشدیپ کے دورے پر ہوں گی
صدر جمہوریہ محترمہ دروپدی مرمو 16 سے 21 مارچ 2023 تک کیرالہ، تمل ناڈو اور لکشدیپ کے دورے پر ہوں گی۔
16 مارچ 2023 کو صدر جمہوریہ آئی این ایس وکرانت کا دورہ کریں گی اور کوچی میں آئی این ایس دروناچاریہ کو پریسیڈنٹس کلر پیش کریں گی۔
17 مارچ 2023 کو صدر جمہوریہ کولم میں ماتا امرتانندمئی مٹھ کا دورہ کریں گی۔ اسی دن، وہ ترواننت پورم میں اپنے اعزاز میں منعقد کیے جانے والے ایک شہری استقبالیہ میں شرکت کریں گی۔ شہری استقبالیہ میں صدر جمہوریہ ’کڈمباشری @ 25 تھرو رچنا: کنٹیمپروری اسٹوریز آف ویمن اِن کیرالہ‘ اور ’اُنتی‘ فار کمپریہنسیو ڈیولپمنٹ آف شیڈولڈ ٹرائب کا بھی افتتاح کریں گی۔ ۔
18 مارچ، 2023 کو، صدر جمہوریہ وویکانند میموریل اور تھروویلوور کے مجسمہ پر خراج عقیدت پیش کریں گی اور کنیا کماری میں وویکانند کیندر کا دورہ کریں گی۔ اسی شام، وہ کاوارتی میں اپنے اعزاز میں منعقد ہونے والے شہری استقبالیہ میں شرکت کریں گی۔
19 مارچ، 2023 کو، صدر جمہوریہ کاوارتی میں سیلف ہیلپ گروپوں کے ارکان کے ساتھ بات چیت کریں گی۔
وزارت اطلاعات ونشریات
اطلاعات و نشریات کی وزارت کا ممنوعہ تنظیم سکھ فار جسٹس سے منسلک ایپس، ویب سائٹ اور سوشل میڈیا اکاؤنٹس کو بلاک کرنے کا حکم
اطلاعات و نشریات کی وزارت نے غیر ملکوں میں واقع’’پنجاب پولیٹکس ٹی وی ‘‘کے ایپس، ویب سائٹ اور سوشل میڈیا اکاؤنٹس کو بند کرنے کا حکم دیا ہے جس کے سکھ فار جسٹس  کے ساتھ قریبی رابطے ہیں، اور یہ ایک ایسی تنظیم ہےجسے غیر قانونی سرگرمیوں کے قانون1967 کے تحت غیر قانونی قرار دیا گیا ہے۔ انٹیلی جنس معلومات پر انحصار کرتے ہوئے وزارت نے 18 فروری کو آئی ٹی ضابطوں کے تحت ہنگامی اختیارات کا استعمال کرتے ہوئے ڈیجیٹل میڈیا وسائل کو بلاک کرنے کے لیے’’ پنجاب پولیٹکس ٹی وی‘‘کے مذکورہ چینل کو بلاک کردیا تھاجوریاستی اسمبلی کے جاری انتخابات کے دوران امن و امان کو نقصان پہنچانے کے لئے آن لائن میڈیا کا استعمال کرنے کی کوشش کر رہا تھا۔
بلاک کئے گئے ایپس، ویب سائٹ، اور سوشل میڈیا اکاؤنٹس کے مواد میں فرقہ وارانہ ہم آہنگی کو زک پہنچانے اور علیحدگی پسندی کو ہوا دینے کا خدشہ تھا اوریہ بھارت کی خودمختاری اور سالمیت، ملک کی سلامتی اور امن و امان کے لئے نقصان دہ پائے گئے۔اور اس بات کا بھی کیا گیا کہ نئے ایپس اور سوشل میڈیا اکاؤنٹس کا اجراء جاری انتخابات کے دوران توجہ حاصل کرنے کے لئے کیا گیاتھا۔
حکومت بھارت میں معلومات کے مجموعی ماحول کو محفوظ بنانے اور بھارت کے اقتدار اعلیٰ اور سالمیت کو نقصان پہنچانے والے کسی بھی اقدام کو ناکام بنانے کے تئیں پوری طرح چوکس اور پرعزم ہے۔
وزارت اطلاعات ونشریات
مرکزی وزیر جناب انوراگ سنگھ ٹھاکر کی بنگلہ دیش کے وزیر اطلاعات و نشریات عزت مآب ڈاکٹر حسن محمود سے ملاقات
ہندستان اور بنگلہ دیش کا فلم ’’ بنگا بندھو ‘‘ کی تیزی سے تکمیل پر اتفاق۔ فلم کا بین اقوامی سطح پر مارچ 2022 میں ریلیز ہونا متوقع
6 دسمبر 2021 کو "میتری دیوس" کے موقع پر خصوصی تقریبات کا فریم ورک تیار کیا جائے گا
مرکزی وزیر اطلاعات و نشریات جناب انوراگ سنگھ ٹھاکر نے بنگلہ دیش کے وفد کے ساتھ ایک ملاقات کی جس کی قیادت بنگلہ دیش کے وزیر اطلاعات و نشریات عزت مآب ڈاکٹر حسن محمود کر رہے تھے۔ اس ملاقات کا مقصد
باہمی دلچسپی کے امور پر تبادلہ خیال اور دونوں ممالک کے درمیان نشریات اور تفریحکےشعبوںمیں مضبوط تعلقات پر تبادلہ خیال کرنا اور
بین عوامی رابطے کو مضبوط بنانا اور دونوں ممالک کے درمیان سافٹ پاور انٹرفیس کی صلاحیت کو تلاش کرناتھا
عزت مآب ڈاکٹر حسن محمود نے جناب انوراگ سنگھ ٹھاکر کا شکریہ ادا کیا کہ انہوں نے اور ان کی ٹیم نے باہمی دلچسپی اور تعاون کے معاملات پر تبادلہ خیال کیا۔
انہوں نے ہندستانی حکومت کی طرف سے اٹھائے گئے سرگرم اقدامات کی ستائش کی اور مارچ 2021 میں ہندستانی وزیر اعظم جناب نریندر مودی کے بنگلہ دیش کے دورے کا خاص ذکر کیا۔
2۔ جناب انوراگ ٹھاکر نے شیخ مجیب الرحمٰن کی زندگی اور ان کے عہد پر بننے والی فلم ’’ بنگا بندھو ‘‘ کی تیاری پر اطمینان کا اظہار کیا اورکہا کہ "فلم سازی کا بڑا حصہ مکمل ہو چکا ہے اور میں توقع کرتا ہوں کہ مارچ 2022 تک کام مکمل ہو جائے گا بشرطیکہ کوویڈ کی صورتحال نے اجازت دی تاکہ فلم بین اقوامی سطح پر مارچ 2022 میں ریلیز ہو سکے۔
3۔ اس ملاقات میں "1971 میں بنگلہ دیش کی آزادی" پر دستاویزی فلم کی تیاری کو فعال طور پر آگے بڑھانے پر بھی اتفاق کیا گیا۔ دونوں ممالک کے درمیان باہمی تبادلے کے ذریعے ڈیجیٹل تفریح اور ایک دوسرے کے ملک کی فلموں کی نمائش کے شعبوں میں تعلقات کو مضبوط بنانے پر بھی بات چیت ہوئی۔
4۔ دونوں وزراء نے 6 دسمبر 2021 کو "میتری دیوس" منانے پر بھی تبادلہ خیال کیا جس کے لئے باہمی طور پر منظور شدہ ایکشن پلان مرتب کیا اور عمل میں لایا جائے گا۔
جناب ٹھاکر نے جنوری 2021 میں منعقدہ 51 ویں بین اقوامی ہندستانی فلمی میلے میں سرگرم شرکت کے لئے حکومت بنگلہ دیش کا شکریہ ادا کیا اور نومبر 2021 میں گوا میں منعقد ہونے والے 52 ویں بین اقوامی ہندستانی فلمی میلے میں شرکت کی دعوت دی۔دونوں وزراء نے دونوں ممالک کے درمیان ثقافتی اور بین عوامی تعلقات کو مزید مضبوط بنانے کے لئے تعاون کی تائید کی۔
<><><><><>
ش ح،ع س، ج
U.No. : 8746
(Visitor Counter : 141
عملے، عوامی شکایات اور پنشن کی وزارت
معذور نوجوانوں کے لیے ریزرویشن
22 جولائی، نئی دہلی: معذور افراد کے حقوق قانون 2016، دیگر امور کے علاوہ معذور افراد کو ریزرویشن فراہم کرنے کا التزام بھی رکھتا ہے۔ ہر عہدے کے گروپ میں بھرتی کی کل خالی آسامیوں کا 4 فیصد براہ راست بھرتی کیا جائے گا، یعنی گروپ اے، بی اور سی میں معذور افراد کے لیے حسب ذیل طریقے سے ریزرویشن دیا جائے گا:
|
|
زمرے
|
|
فیصد
|
|
- اندھا پن اور کم بینائی
|
|
1 فیصد
|
|
- بہرا پن اور سماعت کی معذوری
|
|
1 فیصد
|
|
- لوکوموٹر معذوری بشمول سرپربرل پالسی، کوڑھ، بونا پن، تیزاب سے حملے کے متاثرین اور مسکولر ڈسٹروفی
|
|
1 فیصد
|
|
- آٹزم، فکری معذوری، سیکھنے کی مخصوص معذوری اور ذہنی بیماری؛ اور
- شق  سے  کے تحت بہرے پن سمیت متعدد معذوریاں
|
|
1 فیصد
یہ معلومات وزیر مملکت  سائنس اور ٹیکنالوجی، وزیر مملکت  ارضیاتی علوم؛ وزیر مملکت پی ایم او، عملہ، عوامی شکایات، پنشن، جوہری توانائی اور خلا ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں فراہم کی۔
U. No. 6850

(Visitor Counter : 114
وزارت ماہی پروری، مویشی پروری و ڈیری
کرشی بھون میں یوگا کے بین الاقوامی دن 2023 کی عظیم الشان تقریب کا انعقاد
وزارت ماہی گیری، مویشی پروری اور ڈیری، حکومت ہند کا محکمہ مویشی پروری اور ڈیری بھی تمام ماتحت دفاتر اور خود مختار اداروں میں یوگا کا بین الاقوامی دن 2023 منا رہا ہے۔ نئی دہلی کے کرشی بھون میں منعقدہ عظیم الشان تقریب میں مویشی پروری اور ڈیری کے محکمے نے آئی ڈی وائی، 2023 میں حصہ لیا۔ مویشی پروری اور ڈیری کے محکمے نے چندرلوک بلڈنگ، نئی دہلی کے توسیعی دفتر میں بھی آئی ڈی وائی، 2023 کا اہتمام کیا جس میں سرکاری ملازمین نے یوگا ایونٹ میں حصہ لیا۔ حکومت ہند ہر سال یوگا کا عالمی دن مناتی ہے۔ آیوش کی وزارت نے 9ویں بین الاقوامی یوم یوگا  2023 کے طور پر تقریبات منعقد کرنے کی تجویز پیش کی ہے اور اس کا موضوع تھا ’واسودھیو کٹمبکم کے لیے یوگا‘۔
محکمہ کا مقصد صحت اور بہبود کے لیے عوامی تحریک کے طور پر آئی ڈی وائی-2023 کی سرگرمیوں میں زیادہ سے زیادہ لوگوں کو شامل کرنا ہے۔
امور صارفین، خوراک اور عوامی تقسیم کی وزارت
صارفین کے امور ، خوراک اور سرکاری نظام تعلیم کی وزارت چھتیس گڑھ خطے میں MSP کے تحت دھان کی سرکاری خرید
نئی دہلی 3 جنوری 2021: حکومت ہند ، ریاستی حکومت اور فوڈ کارپوریشن کے مابین ڈی سی پی اور غیر ڈی سی پی ریاستوں میں مرکزی پول کے تحت کسانوں سےے دھان خرید نے کے لئے ایک اقرار نامے پر دستخط کئے گئے ہیں۔
DCP ریاست کے مفاہمت نامے کی دفعہ تین کے مطابق ‘‘اس صورتحال میں کہ اگر ریاست MSP سے اوپر براہ راست یا بالواسطہ طور پر بونس یا مالی رعایت دے دیا ہو، اگر ریاست کی مجموعی سرکاری خرید حکومت ہند کے ٹی پی ڈی ایس/ اور ڈبلو ایس کے تحت مجموعی الاٹمنٹ سے زیادہ ہو تو یہ زیادہ مقدار مرکزی پول باہر سمجھی جائے گی’’۔
ابتدائی نشا نے ریاستوں کے ساتھ طے شدہ تخمینے ہی ہیں اور ریاستوں سے پوچھا گیا ہے کہ وہ رعایت دے رہے ہیں یا نہیں مدھیہ پردیش اور چھتیس گڑھ سمیت چند ریاستیں رعایت دیتی پائی گئی ہیں لہذا مرکزی حکومت کی خرید اس مقدار تک محدود ہے جو ماضی میں بنا بونس یا رعایت خریدی گئی تھی۔ مرکزی حکومت یکساں پالیسی اختیار کئے ہوئے ہے اور ملک بھر کے کسانوں کی مدد کررہی ہے۔ چھتیس گڑھ میں خرید کے لئے بھی یہی طریقہ اپنایا گیا ہے۔
کے ایم ایس 2020-21 کے دوران چھتیس گڑھ کی حکومت نے 17 دسمبر 2020 کو ایک اشتہار/پریس ریلیز جاری کی تھی جس میں راجیو گاندھی کسان نیائے یوجنا کی تفصیل شامل تھی کہ وہ کسانوں سے کے ایم ایس 2020-21 کے دوران دس ہزار روپے فی ایکڑ کی ادائیگی کے ساتھ ڈھائی ہزار روپے فی کوئنٹل کے حساب سے چاول خریدیں گے اور یہ MSP سے زیادہ کی بالواسطہ ریاعت ہے جو کہ چاول کی خرید پر بونس جیسا ہی اچھا ہے۔
لہذا کے ایم ایس 2020-21 کے دوران فوڈ کارپوریشن آف انڈیا کو 24 لاکھ میٹرک ٹن چاول پہنچانے کی اجازت دینے کا فیصلہ کیا گیا ہے جو گزشتہ برسوں میں منظور شدہ مقدار کے برابر ہے۔
خواتین اور بچوں کی ترقیات کی وزارت
نوعمر لڑکیوں کے لیے اسکیم
خواتین اور بہبود اطفال کی مرکزی وزیر، محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
نوعمر لڑکیوں کی صحت کو یقینی بنانے کے لیے، حکومت نوعمر لڑکیوں کی خاطر اسکیم  کا انتظام کر رہی ہے، جس کے تحت نوعمر لڑکیوں  کو غذائیت اور غیر غذائیت سے متعلق امداد فراہم کی جا رہی ہیں۔ پہلے اس اسکیم کے تحت 11 سے 14 سال تک کی عمر والی ان لڑکیوں کا احاطہ کیا جاتا تھا، جو اسکولوں سے باہر ہیں۔ مذکورہ اسکیم کے تحت، آنگن واڑی سنٹر  میں نوعمر لڑکیوں کے لیے کشوری ہیلتھ کارڈز رکھے جاتے تھے، جن میں اس اسکیم کے تحت نوعمر لڑکیوں کو فراہم کی جانے والی سروس کے ساتھ ساتھ ان کے وزن، لمبائی، باڈی ماس انڈیکس  کے بارے میں معلومات درج کی جاتی تھیں۔ کشوری کارڈ پر اسکیم کے تحت حاصل کردہ حصولیابیوں/کامیابیوں کی تفصیلات درج کی جاتی تھیں اور اس کارڈ پر نوعمر لڑکیوں کی زندگی کے اہم سنگ میلوں کا بھی ریکارڈ ہوتا تھا۔ تاہم، پہلے کی اس اسکیم کو 31.03.2022 سے بند کر دیا گیا اور نظرثانی شدہ ایس اے جی اسکیم متعارف کرائی گئی اور اسے سکشم آنگن واڑی اور پوشن 2.0 میں ضم کر دیا گیا۔ اس نظرثانی شدہ اسکیم کے تحت ہدف شدہ مستفیدین میں آسام اور شمال مشرقی ریاستوں سمیت مختلف ریاستوں کے خواہش مند ضلعوں کی 14 سے 18 سال کی نو عمر لڑکیاں شامل ہیں۔
حکومت سال 2011 سے 10 سے 19 سال کی نوعمر لڑکیوں  کے درمیان حیض سے متعلق صاف صفائی کو فروغ دینے کی ایک اسکیم چلا رہی ہے، جس کا خصوصی مقصد نوعمر لڑکیوں کی صحت کو یقینی بنانا ہے۔ اس اسکیم کے بڑے مقاصد میں درج ذیل شامل ہیں:
- نوعمر لڑکیوں میں حیض سے متعلق بیداری میں اضافہ کرنا؛
- نوعمر لڑکیوں کو ہائی کوالٹی کے سینٹری نیپکن تک رسائی اور ان کے استعمال میں اضافہ کرنا؛
- سینٹری نیپکن کو ماحولیات دوست طریقے سے ٹھکانے لگانے کو یقینی بنانا۔
سال 16-2015 سے، حیض سے متعلق صاف صفائی کی اسکیم کو قومی صحت مشن سے تعاون حاصل ہے، جو اسے ریاستوں سے موصول ہونے والی تجاویز کی بنیاد پر ریاست کے پروگرام کے نفاذ سے متعلق پلان  کے ذریعے آگے بڑھا رہا ہے۔ ریاستوں/مرکز کے زیر انتظام علاقوں نے معیار سے متعلق پیمانوں کو یقینی بنانے کے لیے سینٹری نیپکن کی خریداری کو غیر مرکوزی بنایا ہے۔ نوعمر لڑکیوں کو منظور شدہ سماجی صحت کارکن  کے ذریعے سستی قیمتوں پر سینٹری نیپکن فروخت کیے جاتے ہیں۔ ابلاغ عامہ کی سرگرمیوں اور آشا آؤٹ ریچ کے ذریعے کمیونٹی میں بیداری پھیلائی جاتی ہے۔
مزید برآں، خون کی کمی کے بین نسلی چکر کو توڑنے کے لیے، حکومت ہر ہفتے آئرن اور فولک ایسڈ سپلی منٹیشن  نافذ کر رہی ہے، جس کے تحت اسکول جانے والے لڑکے اور لڑکیوں کے ساتھ ساتھ اسکول سے باہر کی نوعمر لڑکیوں کو ہر ہفتے زیر نگرانی آئی ایف اے ٹیبلیٹ کی فراہمی شامل ہے۔ اس کے علاوہ آئرن اور فولک ایسڈ کی کمی والے انیمیا کی روک تھام کے ہیلمنتھک کنٹرول کے لیے دو سال میں البنڈازول گولیاں بھی دی جاتی ہیں۔ یہ پروگرام ملک بھر کے دیہی اور شہری علاقوں میں نافذ کیا جا رہا ہے، جس کے تحت سرکاری، سرکاری امداد یافتہ اور میونسپل اسکولوں اور آنگن واڑی مراکز کا احاطہ کیا جاتا ہے۔ پروگرام میں درمیانی درجے کی/شدید انیمیا کے لیے ہدف شدہ نوعمر آبادی کی اسکریننگ اور کسی مناسب ہیلتھ فیسلیٹی میں ان معاملوں کو بھیجنا اور غذائیت سے متعلق انیمیا کی روک تھام کے لیے معلومات اور کاؤنسلنگ فراہم کرنا بھی شامل ہیں۔
خواتین اور بچوں کی ترقیات کی وزارت
بچوں کے ساتھ جنسی جرائم کاارتکاب کرنے والوں کے خلاف سخت سزاکااہتمام
بچوں کے خلاف جنسی جرائم کے ضابطوں میں موت کی سزادینا بھی شامل
کابینہ نے بچوں کو جنسی جرائم سے تحفظ دینے کے قانون  2012میں ترمیم کی منظوری دی ہے
نئی دہلی،11جولائی :بچوں کو جنسی جرائم سے تحفظ دینے کے لئے ایک تاریخی فیصلے میں مرکزی کابینہ نے جس کی میٹنگ کی صدارت وزیراعظم جناب نریندرمودی نے کی، بچوں کو جنسی جرائم سے تحفظ دینے کے  مجریہ 2012میں ترمیمات کی منظوری دی ہے ۔ اس کے تحت بچوں کے خلاف جنسی جرائم کا ارتکاب کرنے والوں کواور زیادہ سخت سزادی جاسکے گی ،جن میں موت کی سزابھی شامل ہے ۔ ترمیمات میں بچوں کی ننگی تصویروں کی روک تھام کے لئے جرمانہ کرنے اور قیدکی سزادینے کا بھی التزام ہے ۔
اثراتقانون میں شامل کی جانے والی نئی ترمیمات سے امید ہے کہ بچوں کے جنسی استحصال کے رجحان کی حوصلہ شکنی ہوگی اور یہ ترمیمات ایک مزاحم کے طورپر کام کریگی ۔اس کا مقصد مشکل حالات میں ایسے بچوں کے مفادات کا تحفظ کرنا ہے جن میں انھیں نقصان پہنچایاجاسکے نیز اس کا مقصد بچوں کے تحفظ اوران کے وقارکو یقینی بنانابھی ہے ۔ترمیمات کا مقصد بچوں کے جنسی استحصال اوراس کے لئے دی جانے والی سزاؤں کو بالکل واضح کرنا ہے ۔
پس منظر
پوکسوقانون 2012بنائے جانے کا مقصد بچوں کو جنسی حملوں ، جنسی طورپرہراساں کئے جانے اوران کی ننگی تصویروں جیسے جرائم سے بچانا تھا ۔ اس کے ساتھ ہی ساتھ بچوں کے مفاد اوران کی عافیت کا تحفظ کرنابھی تھا۔ اس قانون میں بچے کی تشریح اس طرح کی گئی ہے کہ ایسا کوئی بھی شخص جو 18سال سے کم عمرکاہو ،اس کے علاوہ اس قانون میں کسی بچے کے بہترین مفادات اور اس کی عافیت کو ہرمرحلے پرانتہائی اہمیت دی گئی ہے تاکہ بچے کی جسمانی صحت اوراس کے جذباتی ،دماغی اور سماجی فروغ کو یقینی بنایاجاسکے ۔اس قانون کا اطلاق جنس کی تفریق کے بغیرہوتاہے ۔
۔
U-3033
(Visitor Counter : 48
وزیراعظم کا دفتر
وزیر اعظم نے ایلورو، آندھرا پردیش میں ایک کیمیاوی یونٹ میں پیش آئے حادثہ میں ہوئے جانی اتلاف پر رنج و غم کا اظہار کیا
نئی دہلی، 14 اپریل 2022:
وزیر اعظم، جناب نریندر مودی نے ایلورو، آندھرا پردیش میں واقع ایک کیمیاوی یونٹ میں پیش آئے حادثہ میں ہوئے جانی اتلاف پر گہرے رنج و غم کا اظہار کیا ہے۔ انہوں نے مجروحین کی جلد از جلد صحتیابی کے لیے بھی دعا کی۔
وزیر اعظم کے دفتر نے ٹوئیٹ کیا؛
’’ایلورو، آندھراپردیش میں واقع ایک کیمیاوی یونٹ میں رونما ہوئے حادثہ کی وجہ سے ہوئے جانی اتلاف پر ازحد غمزدہ ہوں۔ سوگوار کنبوں کے تئیں اظہار تعزیت۔ خدا کرے کہ مجروحین جلد ازجلد صحتیاب ہو جائیں: پی ایم @ نریندر مودی‘‘
زراعت اور کاشتکاروں کی فلاح و بہبود کی وزارت
کسم اسکیم
نئی دہلی ،13فروری :زراعت اورکسانوں کی بہبود کے وزیرمملکت جناب پروشتم روپالانے لوک سبھا کو بتایاکہ نئی اورقابل تجدید توانائی کی وزارت نے ، ‘‘کسان اوورجاسرکشا ایوم اتھان مہاابھیان  ’’کے نام سے ایک اسکیم شروع کی ہے ۔ یہ اسکیم ابھی منظوری کے مرحلے میں ہے۔ کسم اسکیم کے لئے پیش کی جانے والی تجاویز حسب ذیل ہیں ۔
1-دیہی علاقوں میں دومیگاواٹ کے گرڈ سے جڑے پاورپلانٹ کی تنصیب
2-کسانوں کی آب پاشی کی ضرورتوں کی تکمیل کے لئے آف ۔ گرڈ سولرواٹرپمپوں کی تنصیب
3-گرڈ سے جڑے زرعی پمپوں کوشمسی توانائی سے جوڑنا تاکہ گرڈ سے بجلی کی سپلائی پرکسانوں کا انحصار ختم ہو اور وہ اپنی فالتوشمسی توانائی جس کا م کوفروغ کرکے فاضل آمدنی حاصل کرسکے ۔
۔۔۔۔۔۔۔۔۔۔۔۔۔۔۔۔
۔م ن ۔س ش۔ ع آ) (
U-930
(Visitor Counter : 121
صدر جمہوریہ کا سکریٹریٹ
مالدیو کے صدر نے ، صدر جمہوریہ سے ملاقات کی
نئی دہلی،02اگست، 2022 /
جمہوریہ مالدیو کے صدر عزت مآب جناب ابراہیم محمد صالح نے بھارت کی صدر محترمہ دروپدی مُرمو سے آج 2 اگست ، 2022 کو راشٹرپتی بھون میں ملاقات کی۔
راشٹرپتی بھون میں صدر صالح کا خیرمقدم کرتے ہوئے صدر جمہوریہ نے کہا کہ انہیں بھارت کے ایک قریبی دوست اور ایک ایسے ممتاز رہنما کا خیرمقدم کرتے ہوئے خوشی ہو رہی ہے جن کی قیادت میں مالدیو ایک مستحکم اور خوشحال ملک کے طور پر ابھرا ہے۔
صدر جمہوریہ نے کہا کہ مالدیو بحر ہند کے خطے میں بھارت ایک بڑا شراکت دار اور قریبی دوست ہے۔دونوں ملکوں کے عوام کے درمیان صدیوں سے مضبوط ثقافتی ، اقتصادی اور تجارتی تعلقات بھارت کی ’’پڑوسی مقدم پالیسی‘‘ میں مالدیو کا ایک خصوصی مقام ہے۔ انہیں یہ کہتے ہوئے خوشی ہوئی کہ بھارت کی ، ضرورت پر مبنی مالی اور ترقیاتی امداد سے مالدیو کی حکومت کی ترقیاتی ترجیحات کو مدد مل رہی ہے۔
صدر جمہوریہ نے کہا کہ بھارت - مالدیو ترقیاتی تعاون میں تیزی سے اضافہ ، دفاع اور سلامتی سے متعلق اقدامات ، اقتصادی تعلقات نیز عوام سے عوام کے درمیان رابطے مالدیو کی حکومت اور عوام کے ساتھ بھارت کے رشتوں کے عکاس ہیں۔ انہوں نے کووڈ – 19 وبا کےدوران مالدیو کی حکومت اور عوام کی ہمت اور استقلال کو سراہا۔ انہیں یہ کہتے ہوئے خوشی ہوئی کہ وبا کے دوران بھارت مالدیو مضبوط تعاون کو پورے خطے کے لیے ایک مثال کےطور پر سراہا گیا۔
صدر جمہوریہ نے کہا کہ صلاحیت سازی بھارت – مالدیو شراکت داری میں ایک بڑے ستون کے طور پر ابھری ہے۔ انہوں نے اعتماد ظاہر کیا کہ اس دورے میں مفاہمت نامے پر دستخط کیے جانے سے مالدیو میں صلاحیت سازی کے اقدامات کو مزید استحکام حاصل ہوگا۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال – 334واں دن
بھارت نے کووڈ-19 سے بچاؤکے کُل 135کروڑ سے زیادہ ٹیکے لگا کر ایک اہم سنگ میل طے کیا ہے
آج شام 7:00 بجے تک 53 لاکھ سے زیادہ ویکسین خوراک دی گئی
بھارت میں آج کووڈ-19 ٹیکہ کاری کی مجموعی تعداد135 کروڑ سےتجاوز کرگئی۔ آج شام 7 بجے تک53لاکھ سے زیادہٹیکے لگائے جاچکے ہیں۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
طبی کارکنان
|
|
پہلی خوراک
|
|
10385876
|
|
دوسری خوراک
|
|
9620979
|
|
صف اول کے کارکنان
|
|
پہلی خوراک
|
|
18383482
|
|
دوسری خوراک
|
|
16726786
|
|
18 سے 44 سال کی عمر کے افراد
|
|
پہلی خوراک
|
|
482450870
|
|
دوسری خوراک
|
|
280671529
|
|
45 سے 59 سال کی عمر کے افراد
|
|
پہلی خوراک
|
|
190538898
|
|
دوسری خوراک
|
|
136396712
|
|
60 برس سے زیادہ عمر والے افراد
|
|
پہلی خوراک
|
|
119089349
|
|
دوسری خوراک
|
|
87532789
|
|
دی گئی پہلی خوراک کی مجموعی تعداد
|
|
820848475
|
|
دی گئی دوسری خوراک کی مجموعی تعداد
|
|
530948795
|
|
میزان
|
|
1351797270
ٹیکہ کاری کے عمل میں آج کی حصولیابیاں حسب ذیل ہیں، جنہیں آبادی کے ترجیحی گروپ کی بنیاد پر تقسیم کیاگیا ہے۔
|
|

|
|
طبی کارکنان
|
|
پہلی خوراک
|
|
84
|
|
دوسری خوراک
|
|
5527
|
|
صف اول کے کارکنان
|
|
پہلی خوراک
|
|
128
|
|
دوسری خوراک
|
|
9361
|
|
18 سے 44 سال کی عمر کے افراد
|
|
پہلی خوراک
|
|
956324
|
|
دوسری خوراک
|
|
2875855
|
|
45 سے 59 سال کی عمر کے افراد
|
|
پہلی خوراک
|
|
218900
|
|
دوسری خوراک
|
|
782005
|
|
60 برس سے زیادہ عمر والے افراد
|
|
پہلی خوراک
|
|
129243
|
|
دوسری خوراک
|
|
406667
|
|
دی گئی پہلی خوراک کی مجموعی تعداد
|
|
1304679
|
|
دی گئی دوسری خوراک کی مجموعی تعداد
|
|
4079415
|
|
میزان
|
|
5384094
کے کمزور ترین طبقوں کو کووڈ-19 سے محفوظ رکھنے کے لئے ٹیکہ کاری کا عمل ایک وسیلہ ہے۔جس کا اعلی ترین سطح پر مسلسل جائزہ لیاجاتا ہے اور نگرانی کی جاتی ہے۔